གུས་པ་ཡང་ལོ་བཅུ་ཕྲག་གི་སྔོན་དུ་སྤྱི་བོ་ཛ་ལན་དྷ་རའི་ཞིང་ཁམས་ནས་མགོན་པོ་མཆོག་གི་མདུན་དྲུང་དུ་ཡང་སྤྲུལ་རིན་པོ་ཆེས་ཡུལ་དགོན་གཉིས་ལ་གནང་བའི་ཕྱག་ལས་འདི་དག་དང་ཁོང་གི་མཛད་པའི་སྐོར་ལ་སྙན་གསེང་ཞུ་རྒྱུའི་གོ་སྐབས་ལྷུག་པོ་ཐོབ་པ་བཞིན།ཧ་ཅང་ཐུགས་མཉེས་ཚོར་གནང་བར་མ་ཟད།ཁོང་ལ་སྐབས་ཐོག་དེར་མུ་མཐུད་བསྟན་འགྲོའི་དོན་དུ་ཐུགས་བསྐྱེད་དང་བརྩོན་པ་ཆེར་བསྐྱེད་དགོས་པའི་བཀའ་ཡིག་བཟང་པོས་གཟེངས་བསྟོད་བསྩལ་ཅིང་།ཁོང་གི་ཐུགས་བསྐྱེད་དང་ཕྱག་ལས་དེ་དག་ལ་དོན་གྱི་བདག་པོས་དགྱེས་པའི་དབུགས་དབྱུངས་དངོས་སུ་ཐོབ་པའང་ཡིན་ནོ།།